Իվանա Թրամփ

**Իվանա Մարի Թրամփ** (), աղջկական ազգանունը՝ **Զելնիչկովա** (; ), չեխական ծագմամբ ամերիկացի բիզնեսմեն և նախկին ֆոտոմոդել։ 1977-1991 թվականներին եղել է ԱՄՆ-ի նախկին նախագահ Դոնալդ Թրամփի կինը։

## Վաղ տարիներ
Իվանա Զելնիչկովան ծնվել է չեխական Զլին քաղաքում, որը հայտնի էր նաև Գոթվալդով անունով։ Ծնվել է Միլոշ Զելնիչեկի և Մարի Ֆրանկովայի ընտանիքում։ Վաղ տարիքից նրա հայրը խրախուսել է զբաղվել դահուկային սպորտով։ 1970-ական թվականների սկզբին ընդունվել է Պրահայի Կարլովի համալսարան։

Զելնիչկովայի խոսքերով, 1972 թվականի ձմեռային օլիմպիական խաղերի ժամանակ, նա ընտրվել էր որպես փոխարինող՝ սլալոմ սպորտաձևում։ Սակայն 1989 թվականին, Չեխոսլովակիայի օլիմպիական կոմիտեի գլխավոր քարտուղար Պետր Պրոմեզնին ասել է. «Ո՞վ է Իվանան և ինչու են մարդիկ շարունակում հարցնել նրա մասին։ Մենք բազմիցս փնտրել ենք և խորհրդակցել շատեր հետ, բայց մեր գրառումներում այդպիսի անունով աղջիկ չի եղել»։

## Կարիերա
Դոնալդ Թրամփի հետ բաժանությունից հետո, Իվանա Թրամփը պայմանագիր է կնքել Ուիլյամ Մորիիսի գործակալության հետ և գովազդել հագուստներ, կոսմետիկա և ոսկերչական զարդեր, որոնք վաճառվել են հեռուստատեսային ալիքներից մեկով։ 1995 թվականի հունիսին Թրամփը սկսել է խորհուրդներ գրել «Globe» ամսագրի «Հարցրու Իվանային» սյունակում։ 1998 թվականին նա գնել է Խորվաթիայի վաճառքով երկրորդ թերթը, որն ունեցել է 100 000 տպաքանակ։ Բացի այդ, Խորվաթիայում կատարած ներդրումների շնորհիվ, նա մասնակցել է Խորվաթիայում կայացած լողափի պոլոյի առաջնությանը։

1999 թվականի փետրվարին Թրամփը հրատարակել է իր սեփական ամսագիրը, որը կոչվում էր «Կյանքը Իվանայի ոճով»։ Իվանա Թրամփը գրել է մի քանի գրքեր, այդ թվում «Սեր սիրո», «Լյուսի Ուիլքինս» և «Ազատ սեր» վեպերը և «Լավագույնը դեռ առջևում է. բաժանման հաղթահարումը և նորից կյանք վայելելը» ինքնակեսնագրությունը։ 2001 թվականին Իվանան իր ներդրումն է ունեցել «Բաժանում» ամսագրի մեջ։ Նա մարմնավորել է իրեն «Առաջին կանանց ակումբ» հոլիվուդյան ֆիլմում, որտեղ բաժանման մասին ասել է. *«Տիկնա՛յք, Դուք պետք է ուժեղ լինեք և անկախ։ Եվ հիշե՛ք, եթե չբարկանաք, ապա կստանաք ամեն ինչ»*։

2005 թվականին Թրամփը ներգրավվել է համատիրությունների մի քանի ծրագրերի, որոնք, սակայն, անհաջողություն են կրել, այդ թվում նաև չկառուցված «Իվանա Լաս Վեգասը» և Բենթլի Բեյը Ֆլորիդայի Մայամի քաղաքում։ 2006 թվականին նա դարձել է ծանոթությունների «Իվանայի երիտասարդ տղամարդը» շոուի հաղորդավար, որը ցուցադրվել է «Oxygen TV»-ով։ 2010 թվականի հունվարին դադարել է «Globe»-ում իր սյունակագրությունը, որպեսզի զբաղվի գործնական այլ հետաքրքրություններով։ Միևնույն տարում դատի է տվել ֆիննական նորաձևության տանը՝ մեղադրելով նրանց հագուստի վաճառքում իր անունը, առանց թույլատվության, վաճառելու մեջ։ Նույն տարում Իվանա Թրամփը մասնակցել է բրիտանական «Celebrity Big Brother 7» հաղորդաշարին՝ զբաղեցնելով 7-րդ հորիզոնականը։

## Ծանոթագրություններ

Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի կին գրողներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի դիզայներներ
Կատեգորիա:Ամերիկացի կին վիպասաններ
Կատեգորիա:Ամերիկացի մոդելներ
Կատեգորիա:Կարլի համալսարանի շրջանավարտներ
Կատեգորիա:Կին ինքնակենսագիրներ
Կատեգորիա:Չեխ մոդելներ
Կատեգորիա:Ֆոտոմոդելներ
Կատեգորիա:Ամերիկացի գործարարներ
Կատեգորիա:Ամերիկացի հաղորդավարներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի կին լրագրողներ